సియోల్, సెప్టెంబరు 6: ఉత్తర కొరియా నిర్వహించిన తాజా అణు పరీక్షపై ‘ప్రకంపనలు’ కొనసాగుతున్నాయి. ఐక్యరాజ్య సమితితో పాటు అంతర్జాతీయ సమాజం ఆ దేశాధ్యక్షుడు కిమ్ దుస్సాహసంపై మండిపడుతోంది. ఉత్తర కొరియా ఆదివారం నాడు రెండు దశల థర్మో న్యూక్లియర్ ఆయుధం (హైడ్రోజన్ బాంబు) పరీక్షించిన దరిమిలా ఏర్పడిన ఉద్రిక్తతల నేపథ్యంలో చైనా అప్రమత్తమైంది. కొరియన్ పెనిన్సులాకు చేరువలో సముద్రంపై చైనా ఎయిర్ఫోర్స్ మిలిటరీ డ్రిల్స్ నిర్వహించింది. ‘‘తన దేశ పౌరులతో పాటు లక్షలాది ప్రజలను ఉత్తర కొరియా ప్రమాదంలోకి నెట్టెస్తోంది. ఇప్పటికే ఆ దేశ ప్రజలు కరువుతో అలమటిస్తున్నార’’ని ఐక్యరాజ్యసమితి సెక్రటరీ జనరల్ ఆంటానియో గుట్రెస్ అన్నారు. ఉత్తర కొరియా దుందుడుకు వైఖరిని హెచ్చరిస్తూ.. ఈ సంక్షోభాన్ని ఎదుర్కోవడానికి పెద్ద దేశాలు ఒకే ఎజెండాతో ముందుకు రావాలని సూచించారు. ఉత్తర కొరియాపై మరిన్ని ఆంక్షలు విధించాలని బ్రిటన్ విదేశాంగ మంత్రి బోరిస్ జాన్సన్ అంతర్జాతీయ సమాజానికి సూచించారు. ఉత్తర కొరియాపై ఆంక్షలు పనిచేయడం లేదని, చర్చలతోనే సమస్యకు పరిష్కారం కనుగొనాలని రష్యా అధ్యక్షుడు పుతిన్  సూచించారు. బుధవారం రష్యాలో దక్షిణ కొరియా అధ్యక్షుడు మూన్తో సమావేశానంతరం ఆయనీ ప్రకటన చేశారు. కాగా ఉత్తర కొరియా అణు పరీక్ష జరిపిన ప్రాంతంలో భూపాతం సంభవించింది. దీనికి సంబంధించిన ఉపగ్రహ ఛాయాచిత్రాలను అమెరికాలోని జాన్స్ హాప్కిన్స్ యూనివర్సిటీకి చెందిన ‘38 నార్త్’ వెబ్సైట్ ప్రచురించింది. ఆ ప్రాంతంలో ప్రకంపనలకు భూమి ఎగిరిపడిందని పేర్కొంది.
siol, septembaru 6: uttara koria nirvahinchina taja anhu pareekshapai ‘prakampanalu’ konasaagutunnaayi. aikyarajya samitito paatu antarjaatiiya samajam aa deshaadhyakshudu kim dussaahasampai mandipadutondi. uttara koria aadivaaram naadu rendu dasala tharmo neuclier aayudham (hydrosen baambu) pareekshinchina darimila erpadina udriktatala nepathyamlo chaina apramattamaindi. korian peninsulaaku cheruvalo samudrampai chaina airfors military drills nirvahinchindi. ‘‘tana desha pourulatho paatu lakshalaadi prajalanu uttara koria pramaadamloki nettestondi. ippatike aa desha prajalu karuvutho alamatistunnara’’ni aikyaraajyasamiti secretery janaral antanio gutres annaru. uttara koria dunduduku vaikharini hecharistuu.. ee sankshobhaanni edurkovadaaniki pedda deshaalu oke ezendaatho munduku ravalani suuchimchaaru. uttara koriyapai marinni aankshalu vidhinchaalani briton videsaanga mantri boris janson antarjaatiiya samaajaaniki suuchimchaaru. uttara koriyapai aankshalu panicheyadam ledani, charchalathone samasyaku parishkaaram kanugonaalani rashya adhyakshudu putin  suuchimchaaru. budhavaaram rashyaalo dakshina koria adhyakshudu moontho samavesanantaram aayanee prakatana chesaru. kaga uttara koria anhu pareeksha jaripina praantamlo bhuupaatam sambhavinchindi. deeniki sambandhinchina upagraha chaayaachitraalanu americaloni jans hapkins universityki chendina ‘38 narth’ website prachurinchindi. aa praantamlo prakampanalaku bhoomi egiripadindani perkondi.